
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση των ρυμοτομικών σχεδίων των προσφυγικών οικι¬ 
σμών Αγ. Τριάδας, Αγ. Ιωάννη και Πλεύνας του δήμου Καλα¬ 
μάτας (Ν. Μεσσηνίας) και έγκριση πολεοδομικής μελέτης της 


Δυτικής περιοχής του ίδιου δήμου. 1 

ΑΠΟΦΑΣΕΙΣ 

Χαρακτηρισμός Κοινοτικού χώρου στην Κοινότητα Λυκοχίων για 

την ανέγερση. Κοινοτικού Καταστήματος. 2 

Καθορισμός ορίων κατηγορίες όρων και περιορισμών δόμησης 

στον οικισμό Λουτροπηγής του Ν. Καρδίτσας. 3 

Καθορισμός ορίων κατηγορίες όρων και περιορισμών δόμησης 
στον οικισμό Ζαϊμίου του Ν. Καρδίτσας. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Αναθεώρηση των ρυμοτομικών σχεδίων των προσφυγικών οικισμών 
Αγ. Τριάδας, Αγ. Ιωάννη και Πλεύνας του δήμου Καλαμάτας (Ν. 
Μεσσηνίας) και έκγριση πολεοδομικής μελέτης της Δυτικής περιο¬ 
χής του ίδιου δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α), όπως τροπο¬ 
ποιήθηκε με το Ν. 1512/85 (ΦΕΚ 4/Α) και ειδικότερα τα άρθρα 1 
(παρ. 4), 6 (παρ. 1, 4, 5 και 6), 7 (παρ. 1, 2 και 4) και 11 (παρ. 
5 ) ατυτού. 

2. Τις διατάξεις του Ν.Δ/τος της 17.7.1923 όπως μεταγενέ¬ 
στερα τροποποιήθηκαν και συπληρώθηκαν και ειδικότερα τα άρθρα 1, 
2, 3, 9, 11, 29, 70 και 85Α. 

3. Τις διατάξεις του Ν. 1577/1985 «Γενικός Οικοδομικός Κανο¬ 
νισμός» (ΦΕΚ 210/Α) και ειδικότερα τα άρθρα 2 (παρ. 43), 3, 6, 
(παρ. 1), 7, 8, 9, 15, 16 (παρ. 1) και 17. 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 (παρ. 1). 

6. Τις διατάξεις του Ν. 880/1979 (ΦΕΚ 58/Α) και ειδικότερα 
το άρθρο 2. 


7. Την 27549/934/4.4.1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολεο- 
δομικού Σχεδίου Καλαμάτας» (ΦΕΚ 281/Δ). 

8. Την 389/132/1986 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός ως πυκνοδομη-' 
μένου τμήματος της Δυτικής Περιοχής του δήμου Καλαμάτας (Ν. 
Μεσσηνίας). 

9. Την 388/131/1986 απόφαση του Υπουργού Περιβάλλοντος, 
Χωροταξίας και Δημοσίων Έργων «Έγκριση πολεοδομικής προμελέ¬ 
της της πολεοδομικής ενότητας της Δυτικής περιοχής του δήμου Κα¬ 
λαμάτας». 

10. Τις 112/84, 83/85 και 178/85 γνωμοδοτήσεις του Δημοτι¬ 
κού Συμβουλίου Καλαμάτα^. 

11. Την 10/1985 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομού Μεσσηνίας. 

12. Την 271/1986 γνωμοδότητση του συμβουλίου της Επικρά¬ 
τειας, με πρόταση του υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1. 

Εγκρίνεται: α) η αναθεώρηση των ρυμοτομικών σχεδίων των προ¬ 
σφυγικών συνοικισμών Αγ. Τριάδας, Αγ. Ιωάννη και Πλεύνας του 
ρυμοτομικού σχεδίου Καλαμάτας (Ν. Μεσσηνίας), β) το πολεοδομικό 
σχέδιο της Δυτικής περιοχής του δήμου Καλαμάτας (Ν. Μεσσηνίας), 
τμήμα της οποίας είναι οικισμοί προ του έτους 1923 και έχουν χαρα- 
κτηρισθεί ως πυκνοδομημένοι με την 389/1986 απόφαση του 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος της Δυτικής περιοχής του 
δήμου Καλαμάτας (Ν. Μεσσηνίας)», και εγκρίνεται με τις διατάξεις 
των άρθρων 1 και 2 του Ν.Δ. 17.7.1923, τμήμα της λοιπής περιο¬ 
χής έχει χαρακτηρισθεί ως πυκνοδομημένο με την ίδια απόφαση και 
τμήμα είναι αραιοδομημένο και αδόμητο και που όλα αποτελούν 
ενιαία πολεοδομική ενότητα με την ως άνω περιοχή της οποίας ανα¬ 
θεωρείται το σχέδιο, με τον καθορισμό οικοδομήσιμων χώρων, οδών, 
πεζοδρόμων, κοινοχρήστων και κοινωφελών χώρων και συγκεκριμέ¬ 
να: χώρων αθλητικών εγκαταστάσεων, βρεφονηπιακού σταθμού— νη¬ 
πιαγωγείου, παιδικής χαράς, δημοτικού σχολείου. Γυμνασίου — Λυ¬ 
κείου - Μέσης Επαγγελματικής Σχολής, νηπιαγωγείου, ανέγερσης 
δημοτικού εμπορικού κέντρου, χώρων στάθμευσης αυτοκινήτων, χώ¬ 
ρου Γενικού Νοσοκομείου όπως φαίνεται στα δεκαέξι (16) -σχετικά 
πρωτότυπα διαγράμματα σε κλίμακα 1:1000 που θεωρήθηκαν από 
τον προϊστάμενο της διεύθυνσης Πολεοδομικών Εφαρμογών με την 
35304/1986 πράξη του και που συνοπτικά αντίτυπα δημοσιεύνονται 
με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της Δυτικής περιοχής του 
δήμου Καλαμάτας (Ν. Μεσσηνίας) της οποίας το πολεοδομι/Ασχέδιο 
εγκρίνεται με το άρθρο 1 εδάφιο β του παρόντος διατάγματος, ηαθορί- 

ζονται οι όροι και περιορισμοί δόμησης των πυκνοδομημένων τμημά¬ 
των των οικισμών προ του έτους 1923 που επίσης το πολεοδομικό 
σχέδιο εγκρίνεται με το άρθρο 1 εδάφιο β και τροποποιούνται οι όροι 
και περιορισμοί δόμησης της περιοχής της οποίας αναθεωρείται το 
σχέδιο με το άρθρο 1 εδάφιο α του παρόντος δ/τος και καθορίζονται 
ως εξής: 

Άρθρο 3. 

1. Σε όλα τα οικοδομικά τετράγωνα επιτρέπονται χρήσεις κατοι¬ 
κίας, καταστημάτων για εξυπηρέτηση των καθημερινών αναγκών της 
περιοχής καθώς και χρήσεις μη οχλουσών βιοτεχνιών. 

2. Ειδικότερα στα οικοδομικά τετράγωνα ή σε τμήματα αυτών που 
χαρακτηρίζονται με το στοιχείο Κ επιβάλλεται στο ισόγειο η δημιουρ¬ 
γία καταστημάτων λιανικού εμπορίου, χώρων χρήσεων αναψυχής και 
γραφείων. 

Άρθρο 4. 

Στην περιοχή της οποίας εγκρίνεται το πολεοδομικό σχέδιο καθορί¬ 
ζονται Ζώνη Κοινωνικού Συντελεστή, Ζώνη Αγοράς Συντελεστή, 
Ζώνη Ειδικών Κινήτρων και Ζώνη Ειδικής Ενίσχυσης όπως φαίνο¬ 
νται περικλειόμενες με τις ενδείξεις (ΖΚΣ), (ΖΑΣ), (ΖΕΚ) και (ΖΕΕ), 
(αντίστοιχα στα σχετικά διαγράμματα. Μέσα στις Ζώνες Αγοράς Συ¬ 
ντελεστή και Κοινωνικού Συντελεστή ορίζεται και δεύτερος αυξημένος 
συντελεστής δόμησης ένα και είκοσι (1,20) με μέγιστο ύψος των κτι- 
ριών ένδεκα (11) μέτρα. 

Άρθρο 5. 

1. Στο πρόσωπο οικοπέδων οικοδομημένων ή μη που βρίσκονται 
στην περιοχή της οποίας το πολεοδομικό σχέδιο εγκρίνεται με το 
άρθρο 1 εδάφιο β του παρόντος δ/τος, επιβάλλεται προκήπιο πλάτους 
2,00, 3,00, 4,00 5, 00 και. 10,00 μέτρων, όπως φαίνονται στα ίδια 
διαγράμματα. . 

2. Στην περιοχή της οποίας το σχέδιο εγκρίνεται και αναθεωρείται 
με το άρθρο 1 του παρόντος δ/τος επιβάλλονται: α) παρόδιες στοές 
στις κύριες όψεις των οικοδομών πλάτους 2,00, 2,50 και 4,00 μέ¬ 
τρων όπως φαίνονται με κόκκινη διακεκομμένη γραμμή στα ίδια δια¬ 
γράμματα και β) εσωτερικές στοές στο ισόγειο οικοδομών όπως φαί¬ 
νονται με δύο διακεκομμένες κόκκινες γραμμές. 

3. Καθορίζεται στο εσωτερικό των οικοδομικών τετραγώνων ο 
ακάλυπτος χώρος κάθε οικοπέδου όπως το περίγραμμα του χώρου 
αυτού φαίνεται με μπλέ γραμμή στα ίδια ως διαγράμματα. Μέσα στον 
ακάλυπτο χώρο δεν επιτρέπεται η δημιουργία κύριου ή βοηθητικού 
κτίσματος. 

Άρθρο 6. 

I. Τα ελάχιστα όρια εμβαδού και προσώπου καθώς και οι όροι και 
περιορισμοί δόμησης των οικοπέδων, ορίζονται κατά τομείς Α—I, 
Β—II, Γ—III, Δ—IV και Ε-ν όπως φαίνονται στα ίδια διαγράμματα 
ως ακολούθως: 

Τομέας Α—I που περιλαμβάνει την περιοχή της οποίας αναθεωρεί¬ 
ται το σχέδιο. 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τετρ. μέτρα. 

2. Κατά παρέκκλιση θεωρούνται άρτια και οικοδομήσιμα τα οικό¬ 
πεδα όπως παραχωρήθηκαν. 

3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

4. Συντελεστής δόμησης οκτώ δέκατα (0,8). 

5. Μέγιστο επιτρεπόμενο ύψος των κτιρίων επτά και μισό (7,50) 
μέτρα. 

Τομέας Β—II περιλαμβάνει το πυκνοδομημένο τμήμα των οικι¬ 
σμών προ του 1923. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια πενήντα (250) τετρ. μέτρα. 

2. Κατά-παρέκκλιση της προηγουμένης παραγράφου θεωρούνται 
άρτια, και οικοδομήσιμα τα οικόπεδα εφόσον έχουν κατά τη δημο¬ 
σίευση του παρόντος: 

— Ελάχιστο πρόσωπο: 8 μέτρα. 

— Ελάχιστο εμβαδόν: 120 μ.τ. 

3. Επιπλέον των διατάξεων των παραγράφων 1 και 2 θεωρούνται 
άρτια και οικοδομήσιμα τα οικόπεδα εφόσον εγγράφεται μέσα σ’ αυτά 
κάτοψη κτιρίου με ελάχιστη επιφάνεια 50μ2 και ελάχιστες διαστάσεις 
5 μέτρα. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 


5. Συντελεστής δόμησης οκτώ δέκατα (0,8). 

6. Κατά παρέκκλιση της προηγουμένης παραγράφου ο συντελεστής 
δόμησης ορίζεται: 

— Για οικόπεδα επιφάνειας μικρότερης ή ίσης των εκατό (100) τ.μ. 
σε ένα και έξήντα εκατοστά (1,60). 

— Για οικόπεδα επιφάνειας μικρότερης ή ίσης των διακοσίων (200) 
τ.μ. σε ένα και είκοσι εκατοστά (1,20) με δυνατότητα η συνολική 
επιφάνεια των ορόφων να φθάνει τα εκατόν εξήντα (160) τ.μ. 

— Για οικόπεδα επιφάνειας μικρότερης ή ίσης των τριακοσίων 
(300) τ.μ. σε ένα (1,00) με δυνατότητα η συνολική επιφάνεια των 
ορόφων να φθάνει το διακόσια σαράντα (240) τ.μ. 

7. Μέγιστο επιτρεπόμενο ύψος των κτιρίων επτά και μισό (7,50) 
μέτρα. 

Τομέας Γ—III. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον έχουν κατά τη δημο¬ 
σίευση του παρόντος: 

— Ελάχιστο πρόσωπο: 8 μ. 

— Ελάχιστο εμβαδόν 120 μ 2 . 

3. Επιπλέον των διατάξεων των παραγράφων 1 και 2 θεωρούνται 
άρτια και οικοδομήσιμα τα οικόπεδα εφόσον εγγράφεται μέσα σ’ αυτά 
κάτοψη κτιρίου με ελάχιστη επιφάνεια 50μ 2 και ελάχιστες διαστάσεις 
5μ ' 

4. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Συντελεστής δόμησης οκτώ δέκατα (0,8). 

6. Μέγισο επιτρεπόμενο ύψος των κτιρίων επτά και μισό (7,50) μέ¬ 
τρα. 

Τομέας Δ—IV 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον έχουν κατά τη δημο¬ 
σίευση του παρόντος: 

— Ελάχιστο πρόσωπο: ΙΟμ. 

— Ελάχιστο εμβαδόν: 180 μ2. 

3. Επιπλέον των διατάξεων των παραγράφων 1 και 2 θεωρούνται 
άρτια και οικοδομήσιμα τα οικόπεδα εφόσον εγγράφεται μέσα 'σ’ αυτά 
κάτοψη κτιρίου με ελάχιστη επιφάνεια 50 μ 2 και ελάχιστες διαστάσεις 
5 μέτρα. 

4. Μέγιστο ποσοστό κάλυψης των οικοπέδων σαρανταπέντε τοις 
εκατό (45%) της επιφάνειας τους. 

5. Συντελεστής δόμησης έξι δέκατα (0,6). 

6. Μέγιστο επιτρεπόμενο ύψος των κτιρίων επτά και μισό (7,50) 
μέτρα. 

Τομέας Ε—V 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: οκτακόσια (800) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον έχουν κατά τη δημο¬ 
σίευση του παρόντος. 

— Ελάχιστο πρόσωπο: 12μ. 

— Ελάχιστο εμβαδόν: 250 μ 2 . 

3. Επιπλέον των διατάξεων των παραγράφων 1 και 2 θεωρούνται 
άρτια και οικοδομήσιμα τα οικόπεδα εφόσον εγγράφεται μέσα σ’ αυτά 
κάτοψη κτιρίου με ελάχιστη επιφάνεια 50 μ 2 και ελάχιστες διαστάσεις 
5 μέτρα. 

4. Μέγιστο ποσοστό κάλυψης των οικοπέδων τριάντα τοις εκατό 
(30%) της επιφάνειας τους. 

5. Συντελεστής δόμησης: έξι δέκατα (0,6). 

6. Μέγιστο επιτρεπόμενο ύψος των κτιρίων έντεκα (11) μέτρα. 

II. Για τους τομείς Α—I, Γ—III, Δ—IV και Ε—V επιπλέον ορίζονται 

και τα εξής: 

Ια. Κατά παρέκκλιση των διατάξεων των παραγράφων 4 και 5 
που αναφέρονται στους ανωτέρω τομείς, για οικόπεδα που έχουν εμ- 
βαδό μετά την αφαίρεση της εισφοράς σε γη, μικρότερο των 150 τ.μ. 
και εφόσον η συνολική επιφάνεια των ορόφων δεν υπερβαίνει τα 120 

τ.μ. ορίζεται συντελεστής δόμησης ένα και τέσσερα δέκατα (1,4) με 
μέγιστο ποσοστό κάλυψης εβδομήντα τοις εκατό (70%). Η εξαίρεση 
αυτή έχει εφαρμογή μόνο σε οικόπεδα που έχουν προκόψει από κατά¬ 
τμηση μέχρι τις 10.3.1982. 

β. Σε περίπτωση που το ποσοστό κάλυψης δεν επιτρέπει την εξά¬ 
ντληση του συντελεστή δόμησης, το μέγιστο επιτρεπόμενο ύψος των 
κτιρίων ορίζεται σε έντεκα (11) μέτρα. Επιβάλλεται έγκριση των με¬ 
λετών αυτών από την Επιτροπή Πολεοδομικού και Αρχιτεκτονικού 
Ελέγχου. 

2. Σε περίπτωση κατασκευής προσθήκης καθ’ ύψος ορόφου νομί- 
μως υπάρχοντος κτιρίου επιτρέπεται υπέρβαση του μέγιστου επιτρε¬ 
πόμενου ύψους μέχρι ένα (1) μέτρο. 

3. Σε περίπτωση κατασκευής καταστημάτων και εξωτερικών 
στοών, όπου αυτές επιβάλλονται, το μέγιστο επιτρεπόμενο ύψος των 
κτιρίων ορίζεται σε εννέα (9) μέτρα. 

Άρθρο 7. 

Οι όροι και περιορισμοί δόμησης των κοινωφελών χώρων καθορί¬ 
ζονται ως εξής: 

1. Χώρος Γενικού Νοσοκομείου. 

Συντελεστής δόμησης: ένα και είκοσι εκατοστά (1,20). 


2. Χώρος Βρεφονηπιακών σταθμών και νηπιαγωγείων: 
Συντελεστής δόμησης: σαράντα εκατοστά (0,40). 

3. Χώρος δημοτικών σχολείων - γυμνασίων - λυκείων. 
Συντελεστής δόμησης: πενήντα εκατοστά (0,50). 

4. Το ύψος των κτιρίων που ανεγείρονται στους χώρους των παρα¬ 
γραφών 1, 2, 3 ορίζεται σύμφωνα με τις διατάξεις της παραγράφου 
7 του άρθρου 9 του Ν. 1577/1985. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον ΐπουγό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 28 Μαΐου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ® 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 1357 (2) 

Χαρακτηρισμός Κοινοτικού χώρου στην Κοινότητα Λυκοχΐων για την 
ανέγερση, Κοινοτικού Καταστήματος. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του Ν.Δ. της 17.7.23 «περί σχεδίων πόλεων και 
συνοικισμών του κράτους και οικοδόμησης αυτών». 

2. Τον Ν. 1577 ΦΕΚ 210Α/18.12.86 «περί γενικού οικοδομικού 
κανονισμού». 

3. Το Π.Δ. της 13.3.81 ΦΕΚ 138 Δ «περί των ληπτέων υπ’ όψιν 
στοιχείων και του τρόπου καθορισμού των ορίων των προ της 16.8. 
1923 υφισταμένων οικισμών των στερούμενων εγκεκριμένου ρυμοτο¬ 
μικού σχεδίου ως και καθορισμού των όρων και περιορισμών δομή- 
σεως των οικοπέδων αυτών. 

4. Την 16/1985 απόφαση του κοινοτικού συμβουλίου Λυκοχΐων. 


5. Την 17/1985 απόφαση του κοινοτικού συμβουλίου Λυκοχΐων. 

6. Το 21638/1962 συμβόλαιο του συμ/φου Τρίπολης Χρίστου Κ. 
Σωτηρακοπούλου. 

7. Το τοπογραφικό διάγραμμα της ΤΤΔΚ Ν. Αρκαδίας στο οποίο 
φαίνεται το κοινοτικό οικόπεδο. 

8. Το Νόμο 3.200/55 περί διοικητικής αποκέντρωσης όπως έχει 
συμπληρωθεί και τροποποιηθεί. 

9. Τη σύμφωνη γνωμοδότηση του Σ.Χ.Ο.Π. Ν. Αρκαδίας που 
διατυπώθηκε στο Νο 3/23.4.86 πρακτικό, αποφασίζουμε: 

Εγκρίνουμε το χαρακτηρισμό του κοινοτικού χώρου στην κοινότητα 
Λυκοχΐων για την ανέγερση Κοινοτικού Καταστήματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίπολη, 26 Μαΐου 1986 
Ο Νομάρχης 
ΓΡ. ΝΙΩΤΗΣ 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5353 


Αριθ.2544 (21) 

Καθορισμός ορίων κατηγορίες όρων και περιορισμών δόμησης στον 
οικισμό Λουτροπηγής του Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητες κατά τις υπο¬ 
δείξεις των σχετικών προδιαγραφών του 'ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την υπ’ αριθ. 4/86 γνωμοδότηση του Συμβουλίου ΧΟΙΙ του 
Νομού Καρδίτσας. 

6. Την υπ’ αριθ. 28/86 απόφαση του Κοινοτικού Συμβουλίου, 
αποφασίζουμε: 

I. Κατατάσουμε τον Οικισμό Λουτροπηγής Κοινότητας Λουτροπη¬ 
γής στις κατηγορίες Μεσαίου, Συνεκτικού, Στάσιμου και Αδιάφορου 
Οικισμού. 

II. Καθορίζουμε τα όρια του Οικισμού Λουτροπηγής του Ν. Καρδί¬ 
τσας με στοιχεία 1,2,3,...16,1 όπως αυτά φαίνονται στο συνοδευτικό 


της παρούσας σχεδιάγραμμα σε κλ. 1:5.000 που αποτελεί αναπόσπα¬ 
στο μέρος της απόφασης αυτής και συντάχθηκε βάσει στοιχείων χαρ¬ 
τών και επί τόπου ελέγχου. 

III. Καθορίζουμε τΰυς ακόλουθους Γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.85. 

2. Αρτιότητα οικοπέδου 300 τ.μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα Δημο¬ 
σίευσης του από 24.4.85 Π.Δ./τος. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Πολεοδομικών Εφαρμο¬ 
γών της Νομαρχίας Καρδίτσας ώστε να εξασφαλίζεται η συνέχιση των 
υπαρχόντων Κοινοχρήστων Χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π.Δ/τος. 

β) Να εξασφαλίζεται οπωσδήποτε η συνέχιση των υφισταμένων ή 
εγκεκριμένων δρόμων του Οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του Οικισμού 
που την συνοδεύει, να δημοσιευθεί στην Εφημερίδα της Κυβερνήσεως, 
η δε ισχύς του αρχίζει από σήμερα. 

Καρδίτσα, 29 Απριλίου 1986 
Ο Νομάρχης 
ΔΗΜ. ΚΟΥΚΟΤΛΑΚΗΣ 

Αριθ.2546 (4) 

Καθορισμός ορίων κατηγορίες όρων και περιορισμών δόμησης στον 
οικισμό Ζαϊμίου του Ν, Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
’ Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προΛναφερόμενους μελετητες κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την υπ’ αριθ. 4/86 γνωμοδότηση του Συμβουλίου ΧΟΠ του 
Νομού Καρδίτσας. 

6. Την υπ’ αριθ. 17/85 απόφαση του Κοινοτικού Συμβουλίου, 
αποφασίζουμε: 

I. Κατατάσουμε τον Οικισμό Ζαϊμίου Κοινότητας Ζαϊμίου στις κα¬ 
τηγορίες Μεσαίου, Συνεκτικού, Στάσιμου και Αδιάφορου Οικισμού. 

II. Καθορίζουμε τα όρια του Οικισμού Ζαϊμίου του Ν. Καρδίτσας 
με στοιχεία 1,2,3,...14,1 όπως αυτά φαίνονται στο συνοδευτικό της 


παρούσας σχεδιάγραμμα σε κλ. 1:5.000 που αποτελεί αναπόσπαστο 
μέρος της απόφασης αυτής και συντάχθηκε βάσει στοιχείων χαρτών 
και επί τόπου ελέγχου. 

III. Καθορίζουμε τους ακόλουθους Γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.85. 

2. Αρτιότητα οικοπέδου 300 τ.μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα Δημο¬ 
σίευσης του από 24.4.85 Π.Δ./τος. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Πολεοδομικών Εφαρμο¬ 
γών της Νομαρχίας Καρδίτσας ώστε να εξασφαλίζεται η συνέχιση των 
υπαρχόντων Κοινοχρήστων Χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π.Δ/τος. 

β) Να εξασφαλίζεται οπωσδήποτε η συνέχιση των υφισταμένων ή 
εγκεκριμένων δρόμων του Οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του Οικισμού 
που την συνοδεύει, να δημοσιευθεί στην Εφημερίδα της Κυβερνήσεως, 
η δε ισχύς του αρχίζει από σήμερα. 

Καρδίτσα, 29 Απριλίου 1986 
Ο Νομάρχης 
ΔΗΜ. ΚΟΤΚΟΤΛΑΚΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩ! 


ΟΡΙΟΘΕΤΗΣΗ ΟΙΚΙΣΜΟΥ 

Υπουργείο Χωροταξίας Οικισμού και Περιβάλλοντος 

ΑΙΕΥΘΤΝΙΗ ΧΩΡΟΤΑΞΙΑ! 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














